# Retningslinjer for sikker transport, lag og foreninger

Disse retningslinjene skal bidra til at:

* Aktiviteter i foreningens regi skal oppleves som sikre for alle medlemmer og deres foresatte.
* Trafikksikkerheten ivaretas av og for medlemmene. Dette gjelder til og fra aktiviteter, og når foreningen er ute på reiser.

Retningslinjene tar for seg det personlige ansvar hvert medlem/foresatte har, og det ansvaret foreningen til enhver tid har for tilrettelegging av aktivitetene.

## Gående til og fra aktivitet og arrangement:

* Vi velger fortau, gang– og sykkelstier der disse finnes
* Alle oppfordres til bruk av refleks eller refleksvest på vei til og fra trening, møter og øvelser
* Ved aktivitet utendørs i mørke, bruker vi refleksvester

## Syklende til og fra aktivitet og arrangement:

* Alle bruker hjelm
* Vi velger gang– og sykkelstier der det er mulig
* Vi går av sykkelen når vi krysser fotgjengerfelt
* Vi bruker lys foran og bak ved ferdsel i mørke
* Sykkelen har signalklokke
* Vi bruker refleksvest når vi sykler i mørket
* Barn bør ha fått sykkelopplæring på skolen før de begynner å sykle til treninger og øvelser

## Kjørende til og fra aktiviteter og arrangement:

* Vi kjører aktpågivende og viser sunne holdninger i trafikken
* Sjåføren passer på at kjøretøyet er i forskriftmessig stand
* Vi beregner god tid på reisen
* Sjåføren respekterer trafikkregler og skilting langs veien. I en stresset hverdag kan man være sent ute; husk å hold fartsgrensen!
* Sjåføren benytter handsfree ved bruk av telefon under kjøring
* Sjåføren påser at alle i bilen er fastspent med setebelte
* Vi unngår så langt det er mulig å rygge på parkeringsområde
* Vi påser at bilen alltid står slik til, at passasjerer kan gå trygt ut og inn
* Vi prøver å unngå å bruke unge sjåfører
* Øvelseskjøring foregår ikke ved kjøring til aktiviteter og arrangementer

#### Ved bruk av privatbil

* Pek ut turleder som organiserer turen og har ansvar for kjøreliste.
* Sørg for at det er biler nok til antall passasjerer.
* Kjøretøy som benyttes skal være i forskriftsmessig og i forsvarlig stand.
* Ha et fast klokkeslett for frammøte og avreise.
* Beregne tilstrekkelig tid.
* Sjåførene oppfattes som forbilder. Overhold derfor trafikkregler og fartsgrenser.
* Sjåførene skal ha hatt sertifikat for bil sammenhengende i minst 5 år.
* Påse at sikkerhetsutstyr i bilen brukes.
* Stresset kjøring gjør også passasjerer i bilen stresset.
* Husk at løse gjenstander i bilen er farlige ved bråstopp.
* Legg inn stopp på lange reiser.
* Alkohol og trafikk er uforenlig - Husk dagen derpå!

### Krav til transportselskap/sjåfør og reiseleders ansvar ved innleie av buss:

* Bussen skal være utstyrt med trepunkts-setebelter
* Det skal være minst mulig løst utstyr i bussen
* Bagasjen skal være sikret
* Sjåføren skal benytte handsfree ved bruk av telefon under kjøring
* Reiseleder kjenner til ovennevnte krav til sjåfør/busselskapet
* Reiseleder passer på at alle sitter fastspent
* Reiseleder påser stopp undervegs
* Reiseleder påser at alle viser forsiktighet ved av- og påstigning
* Reiseleders og sjåførens anvisninger følges under turen
* Finn egnede plasser hvor det er tillatt å parkere, og i god avstand til veien.

### Ved større arrangementer:

* Foreningen stiller med egne synlige parkeringsvakter
* Parkeringsvaktene dirigerer og passer på trygg ferdsel ved arrangementsstedet
* Parkeringsvaktene skal også sikre lett ankomst for utrykningskjøretøy

### Slik gjør vi retningslinjene kjent i vår forening:

* Når de er godkjent i styret, sender vi ut informasjon til medlemmer/foresatte
* Kommunen informerer på sin hjemmeside

Retningslinjene er godkjent av styret i ……………………… .(navn på foreningen)

……………………… (dato)

…………………………………………….(Leders navn)